**Паронімы: устаўце патрэбнае слова, патлумачце яго значэнне.**

**І.** 1. Гаспадара не было дома, калі маці і Стасік амаль першымі **абагулілі** іх маёмасць.

Трэба вывучыць маладога аўтара **абагульняць** факты.

*Абагуліць, абагульніць.*

2. Тэрмін яго **абанемента** заканчваўся, трэба было набываць новы.

Прозвішчы герояў гавораць нам не больш, чым прозвішчы **абанентаў** у тэлефоннай кнізе.

*Абонент, абанемент.*

3. Твар у Сашы **абветраў**, загарэў.

Яго нібы **абветрыла** ранняй вясной на адкрытай машыне.

*Абветрыць, абветраць.*

4. Гэта быў даволі **аб’ёмісты (аб’ёмны)** рукапіс, два гады пісаны.

**Аб’ёмную** разьбу звычайна пакрывалі пазалотай.

*Аб’ёмісты, аб’ёмны.*

5. Калі Ціхану стала горш, і ён **абязволеў**, Мальвіна перастала рагатаць і свавольнічаць.

Лагерныя здзекі **абязволілі** вязня.

*Абязволець, абязволіць.*

6. Прыносіць пісьмы паштальён ад незнаёмых **адрасантаў** .

Адзін мой ліст вярнуўся з прыпіскай, што **адрасат** выбыў.

*Адрасант, адрасат.*

7. І раптам ён выпростваецца, вымае з рота **аздобленую** меддзю люльку, і на яго твары з’яўляецца захапленне.

Шнур **аздобны** паўшаўковы вырабляецца двух відаў: звычайны і фасонны.

*Аздобны, аздоблены.*

8. Шукаючы праўды, даўгінаўцы трапілі ажно ў **акруговы** суд.

Міканор устаў і пайшоў **акружной** сцежкай.

*Акружны, акруговы.*

9. Марына старанна папрасавала свой **аптэкарскі** халат.

Знайшлося месца **аптэчнаму** кіёску, дзе прадаваліся таксама настоі і адвары гаючых зёлак.

*Аптэкарскі, аптэчны.*

10. Міхась схапіў першае, што трапілася пад руку - **арэшкавы** кій.

За хлявом пачынаўся **арэшнікавы** зараснік.

*Арэшнікавы, арэшкавы.*

**ІІ.** 1. З лёсам краіны непарыўна звязаны і **асабісты** лёс чалавека.

**Асабовая** справа заўсёды захоўваецца ў аддзеле кадраў.

*Асабовы, асабісты.*

2. Ахвярнаю **асветніцкаю** працай Скарына узорваў культурніцкую глебу Беларусі пад засеў гуманістычных ідэй.

Царскі ўрад прыгнятаў, а часам ліквідоўваў мясцовыя школы, тэатры, розныя **асветныя** установы.

*Асветніцкі, асветны.*

3. Нарабілася ж такое, што не толькі нам, вучоным-**атамнікам**, на гады работы хопіць, але і біёлагам, заолагам, медыкам, глебазнаўцам і ўсім астатнім.

Ваяўнічы **атамшчык** патрабуе ўжыць атамную зброю.

*Атамнік, атамшчык.*

4. У беларускай літаратуры таксама склалася пэўная **баечная** традыцыя.

На нарах узвышаліся туга набітыя сеннікі, засланыя **байкавымі** коўдрамі.

*Баечны, байкавы.*

5. На кожным участку патрэбны былі тапографы, і я даволі хутка **асвоіў** гэтую спецыяльнасць.

Вучні малодшых класаў павінны добра **засвоіць** правілы вулічнага руху.

*Асвоіць, засвоіць.*

6. Напалоханае **балотнае** птаства разляцелася ва ўсе бакі.

Той бераг быў **балоцісты**, зарослы асакой і чаротам.

*Балотны, балоцісты.*

7. Месяц, ужо нізкі і **барвовы**, хіліўся да далёкага лесу.

Немаладая рухавая кабета ў **бардовай** кофце сядзела на лазовай кашолцы.

*Бардовы, барвовы.*

8. Ранні Максім Танк быў **баявітым (баявым)** як у паэзіі, так і ў жыцці.

Побач з намі ўжо год ідуць **баявыя** дзеянні.

*Баявіты, баявы.*

9. У гісторыі славянскіх літаратур цяжка знайсці прыклад больш трывалай і **бескарыслівай** дружбы, чым дружба Міцкевіча і Чарота.

Даўно ўжо Сымон кінуў пісаць заявы ў розныя інстанцыі - **бескарысная** гэта работа.

*Бескарысны, бескарыслівы.*

10. Ад гару і чаду яго пачынала **блажыць** .

Цяжка хварэе дзіця, **блажэе** на вачах.

*Блажыць, блажэць.*

**ІІІ.** 1. **Брыльянтавыя** завушніцы так пасавалі да яе загарэлага твару.

Ходзіць дзед белабароды полем, лесам, пералескам, засцілае рэчкі лёдам, **брыльянцістым** снежным блескам.

*Брыльянцісты, брыльянтавы.*

2. Не было другога такога **бедака** ва ўсім Ліпаўцы.

Што з **бедняка** узяць? Ні грошыка за душой.

*Бядняк, бядак.*

3. Кабета думала, што ў **вавёркавым** футры будзе выглядаць прывабнейшай.

Ад вострых **вавёрчыных** зубак чулася шкрабаценне, быццам дзесьці ў запечку гаспадарылі мышы.

*Вавёрчын, вавёркавы.*

4. Тканіна мела не гладкую, а крыху **варсіністую** паверхню.

Кабінет у Андрэя быў вялікі, светлы, засланы **варсістым** дывановай дарожкай.

*Варсісты, варсіністы.*

5. Ураджаі на **вапнаваных** глебах нашмат лепшыя, чым на невапнаваных.

Пётр Ламака працаваў тут жа на Падзвінні інжынерам **вапнавага** завода.

*Вапнавы, вапнаваны.*

6. Горныя авечкі значна больш **ваўністыя**, чым нашыя.

Перад смерцю бабуля паспела навязаць усім шмат **ваўняных** шкарпэтак.

*Ваўністы, ваўняны.*

7. Лоўгач нечакана заўважыў, што няўлоўны **ветравы** спеў за яго спінай мацнее.

Парусныя судны і **ветраныя** млыны выкарыстоўваліся ўжо ў глыбокай старажытнасці.

*В****е****травы, ветран****ы****.*

8. Старыя **вужы**, скруціўшыся ў клубок, ляжалі, блішчалі на цёплых пнях, бы срэбраныя талеркі.

Мяне апанаваў не проста страх, а страх, змешаны з гідлівасцю, калі я пабачыў над сабой на альховай галіне клубок **вужакаў** .

*Вужака, вуж.*

9. Гэтая малая такая ўжо **вяртуха**, што ні хвіліны не пасядзіць.

Пры ўваходзе ў парк замест брамкі стаяла **вяртушка** .

*Вяртуха, вяртушка.*

10. Па лагеры купкамі ходзяць людзі: заплаканыя, сумныя, **гнеўныя** .

Ён стаяў на вечавой плошчы, кідаў рэзкія **гняўлівыя** словы ў твар вечу.

*Гнеўны, гняўлівы.*